ചന്ദ്രഗിരിക്കടമ്ബ നീങ്ങുന്നു: എല്.എന്.ജി പൈപ്പ്ലൈന് സമ്ബൂര്ണ ശേഷിയിലേക്ക് കൊച്ചി: കേരളത്തിന്റെ സ്വപ്നപദ്ധതിയായ കൊച്ചി മംഗളൂരു പ്രകൃതിവാതക എല്.എന്.ജി പൈപ്പ്ലൈന് പുതുവര്ഷത്തില് സമ്ബൂര്ണശേഷി കൈവരിക്കും. കാസര്കോട് ചന്ദ്രഗിരിപ്പുഴയ്ക്ക് കുറുകെയുള്ള, വ്യാസം കുറഞ്ഞ പൈപ്പ്ലൈനിന് പകരം വലുത് സ്ഥാപിക്കുന്നത് ഡിസംബറില് പൂര്ത്തിയാകുന്നതോടെയാണിത്. ഇതോടെ വടക്കന് ജില്ലകളില് എറണാകുളം മുതല് കാസര്കോട് വരെ സിറ്റി ഗ്യാസ് പദ്ധതി നടപ്പാക്കാനാകും. കഴിഞ്ഞ ജനുവരി 5ന് പ്രധാനമന്ത്രി നരേന്ദ്രമോദിയാണ് പദ്ധതി ഉദ്ഘാടനം ചെയ്തത്. ചന്ദ്രഗിരിപ്പുഴയ്ക്ക് കുറുകെ പാറ തുരക്കുന്നതിനുണ്ടായ തടസംമൂലം താത്കാലികമായി ആറിഞ്ച് വ്യാസമുള്ള പൈപ്പ് സ്ഥാപിച്ചിരുന്നു. തുടര്ന്ന് 350 മീറ്റര് നീളത്തില് ടണല് നിര്മ്മിച്ച്, മറ്റിടങ്ങളിലേതുപോലെ 24 ഇഞ്ച് പൈപ്പ് സ്ഥാപിക്കുകയാണ്. ഇത് പൂര്ത്തിയാകുന്നതോടെ ആറിഞ്ച് പൈപ്പ് മാറ്റും. പുഴയുടെ ഇരുകരകളിലും പൈപ്പുകള് സ്ഥാപിക്കുന്ന ജോലിയും ഉടന് ആരംഭിക്കും. പുഴയ്ക്ക് കുറുകെയുള്ള പൈപ്പും ഇരുകരകളിലെയും പൈപ്പും തമ്മില് ഡിസംബര് അവസാനം ബന്ധിപ്പിക്കും. 1.7 ദശലക്ഷം യൂണിറ്റ് നിലവില് കൊച്ചിയിലെ എല്.എന്.ജി ടെര്മിനലില് നിന്ന് കൊണ്ടുപോകുന്നത് 12 ദശലക്ഷം യൂണിറ്റ് ചന്ദ്രഗിരിപ്പുഴയിലെ തടസംനീങ്ങി പൈപ്പ്ലൈന് പൂര്ണശേഷി കൈവരിക്കുമ്ബോള് ജനുവരി ആദ്യം ചന്ദ്രഗിരിപ്പുഴയിലെ 24 ഇഞ്ച് പൈപ്പ്ലൈനിലൂടെ എല്.എന്.ജി കടത്തിവിടും. പൂര്ണശേഷി നേടുന്നതോടെ മംഗളൂരുവരെ വന്തോതില് ഇന്ധനം നല്കാം. ജോസ് തോമസ്, ജനറല് മാനേജര്, ഗെയില് നേട്ടങ്ങള് എല്.എന്.ജി ഇറക്കുമതി വര്ദ്ധിക്കും സംസ്ഥാന നികുതിവരുമാനം കൂടും വാഹനങ്ങള്ക്ക് സി.എന്.ജി സുലഭമാകും